google/wiki40b huggingface dataset:
Ulf Risnes

Historie

Risnes, som vokste opp på Munkvoll (Stabells vei) i Trondheim, spilte i flere kjente og ukjente band i Trondheim tidlig på 1980-tallet, men det var først som vokalist og gitarist i Tre Små Kinesere han ble kjent for et større publikum. Han har også jobbet som produsent for andre artister, blant annet Postgirobygget og Malin. I tillegg har han også jobbet i NRK p3 i en lengre periode, i tillegg til å produsere for mgp jr. 
Etter at Tre Små Kinesere ble lagt på is i februar 2005, startet Risnes innspillingen av sitt første soloalbum, Ingen andre, som ble utgitt i februar 2007. Risnes mottok Kardemommestipendiet i 2006. Siden ble Tre Små Kinesere gjenforent, og i 2010 ga de ut plata Kjærlighet på tunga.
Hotell Oslo

Handling

Hotell Oslo handler om seks relativt unge mennesker som, med forskjellig motiv, møtes på det falleferdige Hotell Oslo. Med tilbakeblikk på personenes historier spinner serien en rekke tråder som til slutt griper inn i hverandre.
Tehuacania

Utseende

En stor (35-40 millimeter), kraftig, avlang, mørk bille. Kroppen har en kobberaktig glans.
Kjønnene er nesten like hos denne arten, men hannen har to litt spisse knøler i pannen, disse er mindre fremtredende hos hunnen.

Levevis

Arten lever i tørre områder. Ellers er ingenting kjent om biologien til denne arten, som bare er funnet i en håndfull eksemplarer.

Utbredelse

Denne sjeldne arten er bare funnet i et begrenset område i Mexico, ved Tehuacán i delstaten Puebla.
Norsk Stålpress

Norsk Stålpress (1947–2007) var en produsent av bestikk i Breiviken i Bergen, eid og drevet av Finn Henriksen (1923–2004). Den er mest kjent for bestikket Maya (1961).
Henriksen startet i 1947 i en tyskerbunker på Dokkeskjærskaien (Møhlenpris) sammen med Ragnvald Fosse. Det gikk mest i fiskesleiver og øser i starten. De flyttet til Breiviken i 1956, og begynte sin produksjon av rustfritt stålbestikk designet av dansken Erik Herlow og nordmannen Tias Eckhoff. Firmaet hadde på det meste (1970-tallet) over hundre ansatte og filial på Sotra. Knivproduksjonen ble flyttet til Japan rundt 1980, og senere ble deler flyttet til Sør-Korea og Kina. Norsk Stålpress gikk nesten konkurs, etter at de tapte den 25 år lange leveransen av bestikk til SAS i 1993, som hadde vært over seksti prosent av produksjonen. Firmaet endret navn til Norstaal på 1990-tallet. Etter Henriksens død i 2004 overtok datteren Kari Bell og drev det til det ble solgt i 2007 til danske Stelton, som markedsfører bestikkene som Stelton norstaal.
Mayaserien ble lansert i 1961 av Tias Eckhoff. Det hadde i 1991 23 deler og var solgt i fire millioner enheter i over tjue land. Maya ble i 1995 utstilt ved Design Museum i London, og noe senere ble også Una stilt ut samme sted. Norsk Stålpress har ellers vært representert i museer og utstillinger ved Cooper-Hewitt Museum, New York; The Museum of Modern Art, New York; The Museum of Modern Art, Seattle Philadelphia Museum of Modern Art, Pennsylvania Deutches Klingenmuseum, Solingen Museum für Kunst & Gewerbe, Köln og Stuttgart Röhsska museet, Göteborg; Nationalmuseum, Stockholm; Kunstindustrimuseet i København; Kunstindustrimuséene i Oslo, Trondheim og Bergen; The Design Centre, Singapore; Design Museum, London; Stedelijk Museum, Amsterdam.
I elfte timmen

I elfte timmen er et musikkalbum av Cornelis Vreeswijk, utgitt i 1986.
Whispering Hope

«Whispering Hope» er en amerikansk salme, skrevet av Septimus Winner i 1868. Noen salmebøker angir Alice Hawthorne som opphavsperson. Det var ett av Winners psevdoynmer.

Norsk versjon

Den norske tittelen er «Herlige håp».
Guragie

Guragie eller gurage (amharisk ጉራጌ) er en folkegruppe i Etiopia. Ved folketellingen i 2007 var det 1 867 377 guragier, tilsvarende 2,53 % av innbyggerne i Etiopia. Guragiene er jordbrukere, og bor i et fruktbart høylandsområde sørvest i landet, hvor de utgjør 7,52 % av befolkningen i Region for sørlige nasjoner, nasjonaliteter og folk. 
Folkegruppen er delt i tre grupper; etter sine ulike dialekter: nordlig, østlig og vestlig. Halvparten av dem tilhører Den etiopisk-ortodokse kirke, mens ca 40% er muslimer.
Joe Mercer

Arsenal-spiller

På senhøsten 1946 ble han kjøpt opp av Arsenal for 9 000 pund og debuterte for sin nye klubb den 30. november. Ikke lenge etter ble han valgt til klubbens nye lagkaptein, og hjalp til med å endre Arsenal fra et bunnlag til ligamesterskap i 1947-48. I 1950 vant Arsenal FA-cupen med Mercer som kaptein, og samme år ble han kåret til Football Writers' Association Footballer of the Year.
Han spilte nok en FA-cupfinale med Arsenal i 1952, men tapte denne gangen for Newcastle. Året etter var han igjen ligamester da Arsenal vant mesterskapet i 1952-53-sesongen. Han la egentlig opp som spiller i mai 1953 men ombestemte seg, og gikk løs på en ny sesong. Men den 10. april 1954 brakk han beinet på to steder etter et sammenstøt med lagkameraten Joe Wade. Etter dette la han opp, og spilte totalt 275 kamper for Arsenal og scoret to mål.

Managerkarrieren

Den 18. august 1955 ble han ansatt som manager for Sheffield United bare to dager før sesongstart. Det første året som sjef ble ikke vellykket og Sheffield United rykket ned. Resten av hans tid i Sheffield-klubben ble tilbragt på andre nivå, og i desember 1958 ønsket Mercer å gå til en klubb på øverste nivå. Han sa opp i Sheffield United for å ta over jobben som manager for Aston Villa. Det gikk ikke bedre der, og det ble nedrykk i hans første sesong. I 1961 vant Aston Villa den første utgaven av Den engelske ligacupen. Men i 1964 fikk han hjerteinfarkt, og fikk sparken av Aston Villa-styret kort etter.
Til tross for problemene med helsa, ble han i 1965 ansatt som manager for Manchester City. Her skulle han oppleve sin mest suksessrike tid som manager, med ett ligamesterskap, seier i FA-cupen, ligacupseier og seier i cupvinnercupen. Han ble uenig med sin assistent Malcolm Allison da Allison ønsket større innflytelse, og sa på slutten av 1971 opp som City-trener. Han tok så over manager-jobben i Coventry som han hadde fra 1972 til 1974. I denne perioden var han også midlertidig landslagstrener for England etter at Alf Ramsey hadde blitt sparket. Han ledet England i sju kamper.
Etter at han sluttet som manager i Coventry, ble han klubbens direktør i perioden 1975 til 1981. I 1976 ble han hedret med utnevnelse til offiser av Order of the British Empire for sin tjeneste innen fotballen. Han døde på sin 76-årsdag etter nok et hjerteinfarkt.
Vestre kirkegård (København)

Massegraven

Vestre kirkegård har mange minner fra andre verdenskrig. På kirkegården finnes blant annet Danmarks eneste massegrav med 4 636 tyske soldater og 4 019 tyske flyktninger, mange av dem barn. En stor del av soldatene ble begravet her etter at de hadde kommet til Danmark fra Østfronten.
Volksbund Deutsche Kriegsgräberfürsorge setter store ressurser inn på å lokalisere, identifisere, begrave og minnes de hundre tusenvis av tyske soldatene som falt på slagmarkene rundt om i Europa.

Bygninger og kunst

Nordre kapell ble ferdigstilt i 1892 og er tegnet av Hans Jørgen Holm, søndre kapell ble ferdig i 1906. Søndre kapell er også et verk av Holm og det samme er inngangspartiet og kontorbygningen ved hovedinngangen.
En annen arkitekt har stått for østre kapell fra 1913; Holger Jacobsen.
Vestre kirkegård har mange minnesmerker og skulpturer plassert rundt på området, her nevnes noen. Rett ved inngangspartiet står «Moder Jord» av Svend Rathsack og like ved Arne Bangs «En falden». Sistnevnte er til minne om de danske soldatene som falt 9. april 1940.
Områdets nyeste innslag er Stjernevejen skapt av Torben Schønherrs tegnestue. Søndre Kapel har blitt gjort om til en paviljong og står i sentrum for aksen.
Xiaolongbao

Xiaolongbao (tradisjonell kinesisk: 小籠包, forenklet kinesisk: 小笼包, pinyin: Xiǎolóngbāo) er små deigboller med fyll, gjerne kjøtt- og buljongfyll. De er en form for baozi fra Østkina, hovedsakelig fra regionene Shanghai og Wuxi. De dampes tradisjonelt i dampkurver av bambus, også kalt bambusdampere.
I Shanghai og omegn kalles de tradisjonelt Xiaolong mantou (小籠饅頭 / 小笼馒头, Xiǎolóng mántóu, på shanghainesisk: Siolon meudoe). Mantou er et samlenavn for fylte og ufylte deigvarer i Sørkina, men bare for ufylte deigvarer i Nordkina, derfor benyttes nå navnet xiaolongbao i mange landsdeler, og i tiltagende grad også i Shanghai selv.
Restaurantkjeden Din Tai Fung har xiaolongbao som særlig spesialitet.
Fugløya (Gildeskål)

Fugløya er ei øy i Gildeskål kommune i Nordland. Den har et areal på 13 km². Fugløya har en karakteristisk form fra både nord og sør. De markerte toppene er fra vest Hagtind (765 moh), Skiftesåfjellet (723 moh), Stortindene (595 moh), Geitkollen (347 moh) og lengst øst den bratte Ramntinden (222 moh).
Et fruktbart jordsmonn har gjort at det har bodd folk på øya i lang tid. Etter 2. verdenskrig bodde det om lag 200 personer på Fugløya. Så sent som i 1960 hadde øya 124 innbyggere. I dag brukes husene i all hovedsak som feriehus. 
En vestlig del av øya er vernet som Fugløya naturreservat. Innenfor reservatet ligger vrakdeler etter et tysk fly som styrtet her den 22. mai 1942. Også i 1968 styrtet et fly på Fugløyfjellet, og begge ombord omkom.
Den nordøstlige delen av øya er preget av en svært god fjellkvalitet, noe som gjør stedet til et populært reisemål for fjellklatring (mer spesifikt klatring på naturlige sikringer og buldring). Klatringa på Fugløya er beskrevet i klatreføreren «Polarsirkelklatring». Siden 2009 har Bodø Klatreklubb arrangert en klatrefestival i begynnelsen av august. Festivalen hadde i 2010 også status som nasjonal klatresamling.
Ekeberg gård (Oslo)

Ekeberg gård (gnr 151) også omtalt som Store Ekeberg,  Stamhuset Ekeberg og Ekeberg hovedgård er en av urgårdene i Oslo-området. Det er nylig avdekket rundt 3000 år gamle hustufter på Ekeberg gård. Fra gammelt av har gården hett Eikaberg med alternative skrivemåter som bl.a. Egeberg, Eegeberg, Eikeberg, Ekeber og Ekeberg. Betegnelsen Store Ekeberg, er trolig brukt for å skille den fra Lille Ekeberg, en plass/gård noe lenger øst i området som også omtales som «Egeberg» o.l. i kildematerialet. I dag er Ekeberg gård mest kjent som Ekeberg hovedgård. Lokalt blir den i dagligtale omtalt som Hovedgården.
Gårdsanlegget ble plassert nærmest balanserende på toppen av den nordvendte Ekebergskrenten. Det siste uthuset på gården ble revet i forbindelse med anleggingen av Ekeberg Camping i 1964. Våningshuset fra 1771/77 som står noen få meter inn på Ekebergplatået er freda. 
Det er gjort flere arkeologiske funn i området som peker mot en anseelig alder. Like sørvest for gårdens våningshus er det registrert et gravfelt fra jernalderen. Det er dessuten gjort helleristningsfunn i området rundt hovedbølet. Oslos eneste veideristning som skal være rundt 6000 år gammelt, er risset inn et par hundre meter vest for dagens hovedbøl, det vil si like på oppsida av Sjømannsskolen.
I 1582 ble Ekeberg gård med inn- og utmark utlagt til bymark. Snaue 200 år seinere, i 1778, ble gården solgt fra kongen til S. A. Røhrt som gjorde den til stamhus i 1781. Jf. lov av 21. desember 2005 om oppløsning av stamhuset Ekeberg og kgl.res. av samme dato, opphørte stamhuset pr. 1. januar 2006. 
I dag eies gården av Oslo kommune. 
På sitt største var Ekeberg gård rundt 1700 mål.

Husmannsplasser

Bruk og plasser som England, Tempelet, Utsikten, Brannfjell, Morteløkka og Nordjordet har opprinnelig vært del av Ekeberg hovedgård. Her kan det tillegges at når kildene oppgir Egeberg-eie, Egeberg-eye, Egeberg-eje o.l., dreier det seg om husmannsplasser under hovedgården. Her må det også legges til at forveksling med husmannsplasser nære Lille Ekeberg forekommer, da f.eks. bruket Svingen omtales som «Egeberg-eie» med referanse til Munkebråten/Lille Ekeberg, Svingen var eid av Oslo Hospital og solgt i 1829.
Stavanger Kajakklubb

Aktiviteter

Stavanger Kajakklubb har aktiviteter på hav, elv, flattvann og kajakkpolo og eier både tur-, racer-/surfski-, hav-, polo,- og elvekajakker som medlemmer kan benytte.
Klubben har egen instruktørgruppe som årlig gir kurs som hovedsakelig følger NPFs Våttkortstige. Klubben tilbyr medlemmene kurs på hav, flattvann, elv og kajakkpolo.
Det er trening for kajakkpolo hver uke hele året samt rulletrening. På vinteren benyttes basseng innendørs. Kajakkpolo Facebookside.
Turgruppen har jevnlig kajakkturer i Stavangerområdet til Kvitsøy, Ryfylke og Lysefjorden i Forsand.

Arrangementer

Under NM-veka 2018 arrangerte kajakkpologruppen i Stavanger Kajakklubb NM i Kajakkpolo i Vågen midt i Stavanger. Konkurransen ble avholdt 18.-19.august. For første gang i Norge ble en hel kajakkpolokamp sendt på riksdekkende TV på NRK1. Klubben skal igjen arrangere NM i kajakkpolo 29.-30.juni under NM-veka 2019. Arenaen blir da lagt til Badedammen. Les mer om arrangementet her.
Campsosternus

Utseende

Store (opptil 50 millimeter), avlange, blanke, skinnende metallisk grønnlige smellere. Oversiden er blank og glatt uten hår. Området ved sømmen på dekkvingene er gjerne kobber- eller purpurfarget. Pronotum er ofte rødlig på sidene.

Utbredelse

Slekten er utbredt i Sørøst-Asia.
Moderne femkamp under Sommer-OL 2012 – Kvinner

Kvinnenes moderne femkamp under Sommer-OL 2012 fant sted den 12. august 2012 på flere forskjellige arenaer i London.
Pissaladière

Pissaladière (fransk uttale: ​[pisaladjɛʁ]; niçois: pissaladiera,  eller pissaladina ; Liguriske ) er en rett som stammer fra Nice i Syd-Frankrike. Deigen er vanligvis en brøddeig tykkere enn den klassiske pizza Margherita, og den tradisjonelle toppingen består av karamellisert (nesten most) løk, sorte oliven og ansjos (hele, og noen ganger også med pissalat, en type ansjospuré). Den serveres nå mest som en forrett, men ble tradisjonelt tilberedt og solgt tidlig hver morgen rundt Nice.
Velfjord

Velfjord er en tidligere kommune i Nordland fylke, opprettet 1. oktober 1875 da den ble fradelt Brønnøy kommune. Velfjord hadde ved etableringen 1 162 innbyggere. 1. januar 1964 ble Velfjord, som da hadde 1 380 innbyggere, slått sammen med  Brønnøy, Brønnøysund og Sømna samt deler av Bindal kommuner til den nye Brønnøy kommune. 1. januar 1977 ble Brønnøy kommune delt i Sømna og Brønnøy kommuner. Tidligere Velfjord forble en del av Brønnøy kommune.
De siste årene har det blitt oppdaget et vell av kalkgrotter i Velfjord. De rike kalkfeltene gjennom bygda har dannet grunnlaget for skapelsen av disse, samt medført at Brønnøy Kalk har etablert seg. I august 2009 oppdaget noen lokale grotteletere inngangen til et vannfylt grottesystem, som viser seg å være Norges 5. lengste kjente vannfylte grotte.
Velfjord er kjent som et utmerket fiskeområde gjennom sitt utall av fiskerike lavlandsvatn. Foruten Sausvassdraget, som er Brønnøy kommunes største vassdrag, er det flere næringsrike vassdrag som opp gjennom generasjoner har fungert som matauk. Det er ikke uten grunn av mange av de eldre i bygda betakker seg for å få ferskvannsørret til middag – matlei av slikt som mange ganger under oppveksten ble løsningen for dagens måltid. De beste ørretvatnan i dag er Sausvatnet, med mye grov ørret opp i 3 kilo. Søbergsvatnet er et annet vatn, beliggende i 350 meters høyde, med mye ørret av usedvanlig flott kvalitet. Dette vatnet ligger på Plahtes eiendommer, og vatnet er en viktig grunn til at mange fiskegjester besøker området Velfjord årlig.

Sosialistisk valgskred i 1961

Ved Stortingsvalget i 1961, der det nystiftede Sosialistisk Folkeparti stilte til valg for første gang, fikk partiet i Velfjord 46,9 % av stemmene. Dette var partiets høyeste oppslutning i hele landet.

Kultur

Velfjord bygdemuseum ligger der.
Quad Cities kjernekraftverk

Quad Cities  kjernekraftverk er et kjernekraftverk som produserer elektrisk kraft ved Mississippi River nær byen Cordova i Rock Island County, i nordvestre Illinois i USA. Kjernekraftverkets to reaktorer ble godkjent for igangsetting i hnhv februar 1973 og mars 1973. Installert maksimal effekt er 1 734 MW,  men i realiteten 1 700 MW nettoeffekt; og årsproduksjonen i 2007 var på om lag 14,57 TWh elektrisk kraft 
Anlegget eies av Exelon Corporation. Det har i alt to reaktorer som er i operativ drift, hver med maksimalt i gjennomsnitt 867 MW effekt. Etter dagens konsesjoner skal reaktorenes produksjon opphøre i 2032.
Sætre (Volda)

Sætre er en matrikkelgard med omtrent 200 innbyggere i Volda i Møre og Romsdal. Garden har stor landbruksvirksomhet og en viss turisme, og har de siste årene hatt positiv tilvekst. Sætre blir regnet som en del av Ulvestadbygda.
1840-årene

-- 1840 -- 1841 -- 1842 -- 1843 -- 1844 -- 1845 -- 1846 -- 1847 -- 1848 -- 1849
Tiårsoversikt
Larcomar

Larcomar er et kjøpesenter i Miraflores i Lima. Det åpna 27. november 1998, og eies av det chilenske selskapet Parque Arauco. Det har et areal på 45 000 m², og inneholder for det meste eksklusive butikker, serveringssteder og diskoteker. Det befinner seg på ei klippe med utsikt over Stillehavet, like nedafor hotellet Marriott International.
Margarete III av Flandern

Historie

Margarete var datter og arving av Ludvig II av Flandern (Louis de Mâle), greve av Flandern, greve av Nevers, og greve av Rethel (1346–1384); og hans hustru Margarete av Brabant. Via hans mor Margarete av Frankrike var Ludvig også greve av Burgund og greve av Artois (1382–1384).
I 1357 ble den syv år gamle Margarete gift med Filip av Rouvres, barnebarn og arving av Eudes IV av Burgund. Filip var elleve år gammel og hennes tremenning. Han var greve av Burgund og Artois (1347–1361), hertug av Burgund (1350–1361) og ble greve av Auvergne og Boulogne (1360–1361).
Margarete ble enke i 1361 og med hennes ektemann død ble hertugdømmet Burgund arvet av Johan II av Frankrike (som Johan I av Burgund). I 1363 ble Filip II av Burgund, Johans yngste sønn, gitt hertugdømmet og giftet seg deretter med hertugdømmets tidligere hertuginne i 1369. Filip hadde tidligere vært hertug av Touraine (1359–1363), og ble senere også grev av Charolais (1390–1404). Da Margaretes far døde i 1384 arvet hun og Filip fylkene Artois, Burgund, Flandern, Nevers, og Rethel. Filip døde i 1404 og Margarete året etter.
I henhold til Guizot hadde hennes far ikke noe ønske om å gifte henne til en franskmann og var langt mer vennlig innstilt mot England. Han ble overtalt til ekteskapet av hans mor, Margarete av Frankrike.
Vi vil skilles

Mottakelse

En kritiker mente at regissøren viste « ... sjelden filmfølelse ... filmen fører norsk
filmproduksjon et skritt videre ... hadde han bare husket litt mer på saksen ... at det er blitt så mange gjentakelser skyldes vel at det er nokså tynt stoff i virkeligheten danner det jo ikke en gang noen virkelig historie».
 I en reprise i 2004 noterte NRK idet man ga fire stjerner: «Ekteskapskomedie nummer to fra Niels R. Müller og hans kone Gaselle. «Klara Klok på Saga,» skrev en bare måtelig fornøyd VG-kritiker og mente at filmekteparets problemer hverken var tragiske eller komiske nok. Men Espen Skjønberg begeistret: «Skjønberg kommer vel til å bli en søkt mann av filmprodusentene etter dette,» antok VG-anmelderen. Og ble knapt gjort til skamme.»
Ørje-fortene

Ørje-fortene eller Ørje befestninger er en fellesbetegnelse for to fort, Likollen fort og Ørjekollen fort som ligger ved Ørje.
Fortene ligger i Marker kommune i Østfold. Fortene ble anlagt i 1902-03 for å dekke mellomriksveien, i dag E18, over Ørje som var den viktigste innfartsåren fra Sverige. Fortene var i sin tid oppsatt med 1300 mann og ansett som moderne og beskyttet av piggtrådsperringer og skyttergraver. Fra svensk side ble fortene betegnet som stormfri, de ville være meget vanskelige å innta ved infanteriangrep.

Ørjekollen fort

Nordre fort eller Ørjekollen fort ligger sydvest for Ørje bro og sluser.
Nordre fort ble delvis restaurert i 1991.

Lihammeren fort

Søndre fort, eller Lihammeren fort, ligger 1 km lenger syd. Fortet ble anlagt i 1902 og kunne bestryke mellomriksveien fra grensen frem mot Ørje bro.
Mot øst stod 6,5 mm Hotchkiss mitraljøser. Videre to 10,5 cm og to 7,5 cm kanoner med tilhørende ammunisjonsnisjer. Mellom kanonstillingen var det en batterigang med overdekkede rom og skyteskår. Hele området var omgitt av kraftige piggtrådsperringer.
Anlegget er fortsatt i Forsvarets eie og er fredet.
Som et resultat av Karlstadkonvensjonen ble fortet demolert i 1905. Fortets kanoner ble overført til Hegra festning.
Jimbaran

Jimbaran er et fiskevær og et turistmål i Badung på Bali i Indonesia. Det befinner seg sør for Ngurah Rai internasjonale flyplass. Stedet har en rekke luksushoteller.
Teresa Grøtan

Priser

I 2013 mottok hun Blixprisen for sitt forfatterskap for barn og unge.
I 2010 mottok hun hederlig omtale av Internasjonal Reporter for artikkelen Gjelda etter Yunus, som sto på trykk i Dagbladet Magasinet.
Rygge Air Show

Rygge Air Show er et flystevne som første gang ble arrangert ved Rygge flystasjon den 25. og og 26. august 2007 i anledning 40-årsjubileet til 720 skvadron. Arrangementet markerte også at det var 95 år siden den første flyvningen i Østfold fant sted, samt at Rygge flystasjon var i ferd med å få en sivil del, Moss Lufthavn Rygge.
Det ble utstilt og fløyet over 100 fly fra en rekke europeiske land, inkludert overvåkingsflyet E-3A Awacs og jagerflyene Saab JAS 39 Gripen og Eurofighter Typhoon, som begge var kandidater til å erstatte dagens F-16-fly. Dessuten deltok det britiske oppvisningstruppen Aerostars Team med russiske Jak-50-fly.
I løpet av de to dagene var nesten 70 000 tilskuere innenfor portene.
Arrangementet ble gjentatt i august 2009 i forbindelse med 100-årsjubileet til Norges Luftsportforbund. Noen av deltagerne denne gangen var: Catalina, Patrroille Suisse, DC-6, Aerostars, Spitfire og mange flere.